Proteas moet blom teen RoseBongi Msomi en Shadine van der Merwe in aksie tydens die vorige wedstryd teen Engeland. Foto: Twitter. Die Protea-netbalspan sal vandag sake om die bronsmedalje teen Engeland uitspook nadat hulle gister teen Australië in die vierhoekige reeks in Kaapstad verloor het. Bongi Msomi se span was teen rustyd met sewe doele agter, maar die Aussies het hul voet vierkant op die versnelpedaal gehou om uiteindelik met 65 – 48 te wen. Die reeks dien as die perfekte voorbereiding vir die komende Wêreldbeker-toernooi en Norma Plummer (Protea-afrigter) probeer om soveel as moontlik spelerkombinasies uit te toets. Suid-Afrika het in die vorige wedstryd teen Engeland ŉ gelykopuitslag (46 elk) afgedwing en hulle sal vandag bitter graag wil wen. ŉ Goeie vertoning teen een van die wêreld se beste netbalspanne sal hul Wêreldbeker-voorbereidingswerk ŉ definitiewe hupstoot gee. Die Rose sien op hul beurt ook uit na die jongste stryd teen die Proteas. “Ek dink nie een van die spanne was tevrede met die gelykopuitslag nie en die tafel is gedek vir ŉ spesiale wedstryd. Die toeskouers gaan beslis saamgesels en ons sal dit verwelkom – dit is die tipe druk wat ons in aanloop tot die Wêreldbeker nodig het,” Jess Thirlby (afrigter) gesê. Australia continue their unbeaten start to the 2023 Netball #QuadSeries following a 65-48 victory over the SPAR Proteas ????#HereForHer pic.twitter.com/ddtI9ERdgJ — SuperSport ???? (@SuperSportTV) January 24, 2023 16:00: Suid-Afrika teen Engeland (uitspeelwedstryd om die derde plek) 18:00: Australië teen Nieu-Seeland (gouemedaljewedstryd) Protea-groep: Lenize Potgieter, Ine-Marí Venter, Nicholé Taljaard, Nomfundo Mngomezulu, Sesandile Ngubane, Bongi Msomi (kaptein), Khanyisa Chawane, Izette Griesel, Refiloe Nketsa, Boitumelo Mahloko, Phumza Maweni, Karla Pretorius, Shadine van der Merwe (onderkaptein), Zanele Vimbela en Monique Reyneke-Meyer.